กฎกระทรวงกฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลบ้านไผ่ ตำบลในเมืองตำบลหัวหนอง ตำบลหินตั้ง ตำบลหนองน้ำใส ตำบลบ้านลานและตำบลโนนแดง อำเภอบ้านไผ่ จังหวัดขอนแก่นพ.ศ. ๒๕๔๗[๑] อาศัยอำนาจตามความในมาตรา๕ (๓) แห่งพระราชบัญญัติควบคุมอาคารพ.ศ. ๒๕๒๒ และมาตรา ๘ (๑๐)แห่งพระราชบัญญัติควบคุมอาคาร พ.ศ.๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่๓) พ.ศ. ๒๕๔๓อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ มาตรา ๔๙ และมาตรา ๕๐ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงมหาดไทยโดยคำแนะนำของคณะกรรมการควบคุมอาคารออกกฎกระทรวงไว้ดังต่อไปนี้ข้อ๑ ในกฎกระทรวงนี้อาคารพาณิชยกรรมประเภทค้าปลีกค้าส่งหมายความว่า อาคารที่ใช้เพื่อประโยชน์ในการขายปลีก หรือขายส่งหรือทั้งขายปลีกและขายส่งซึ่งสินค้าอุปโภคและบริโภคหลายประเภทที่ใช้ในชีวิตประจำวันแต่ไม่หมายความรวมถึงตลาดตามกฎหมายว่าด้วยการสาธารณสุข และอาคารที่มีกิจกรรมหลักเพื่อใช้ดำเนินการเพื่อส่งเสริมหรือจำหน่ายสินค้าซึ่งเป็นผลิตผลหรือผลิตภัณฑ์ของชุมชนบริเวณที่๑ หมายความว่า พื้นที่บริเวณดังต่อไปนี้ทิศเหนือเริ่มต้นที่เส้นตั้งฉากกับศูนย์กลางทางหลวงแผ่นดินหมายเลข ๒ (ถนนมิตรภาพ) ตรงจุดที่อยู่ห่างจากจุดบรรจบของศูนย์กลางถนนบ้านเกิ้งกับศูนย์กลางทางหลวงแผ่นดินหมายเลข๒ ไปทางทิศเหนือเป็นระยะ ๒,๕๐๐ เมตรโดยเส้นตั้งฉากนี้ไปพบกับกึ่งกลางห้วยจิกไปทางทิศตะวันตกจากจุดนี้เป็นเส้นตรงไปบรรจบกับศูนย์กลางทางหลวงแผ่นดินหมายเลข๒๒๒๘ ตรงจุดที่อยู่ห่างจากจุดบรรจบของศูนย์กลางถนนหนองลุมพุกกับศูนย์กลางทางหลวงแผ่นดินหมายเลข ๒๒๒๘ (ถนนเจนจบทิศ) ไปทางทิศเหนือเป็นระยะ๒,๐๐๐ เมตรจากจุดดังกล่าวตั้งฉากกับศูนย์กลางทางหลวงแผ่นดินหมายเลข ๒๒๒๘ (ถนนเจนจบทิศ) ไปทางทิศตะวันออกเป็นระยะ๑,๕๐๐ เมตร จากจุดที่ระยะ ๑,๕๐๐เมตร ตั้งฉากเป็นเส้นตรงไปทางทิศใต้เป็นระยะ ๘๐๐ เมตร จากจุดที่ระยะ ๘๐๐ เมตรดังกล่าวเป็นเส้นตรงไปบรรจบกับเส้นตั้งฉากระยะ ๑,๐๐๐ เมตรกับศูนย์กลางทางหลวงแผ่นดินหมายเลข ๒๓ตรงจุดที่อยู่ห่างจากจุดบรรจบของศูนย์กลางถนนไปบ้านนาโพธิ์กับศูนย์กลางทางหลวงแผ่นดินหมายเลข๒๓ ไปทางทิศตะวันออกเป็นระยะ ๑,๐๐๐ เมตรทิศตะวันออกจากจุดนี้เป็นเส้นตั้งฉากกับศูนย์กลางทางหลวงแผ่นดินหมายเลข ๒๓ ระยะ ๑,๒๐๐เมตร แล้วขนานกับศูนย์กลางทางหลวงแผ่นดินหมายเลข ๒๓ (ตอนเลี่ยงเมือง) ไปทางทิศตะวันตกจนมาบรรจบกับศูนย์กลางถนนไปบ้านแคนเหนือทิศใต้ จากจุดนี้เป็นเส้นตรงไปบรรจบกับแนวเส้นตั้งฉากที่ลากจากจุดศูนย์กลางทางหลวงแผ่นดินหมายเลข๒ (ถนนมิตรภาพ) ตรงจุดที่อยู่ห่างจากจุดบรรจบของศูนย์กลางทางหลวงแผ่นดินหมายเลข๒ (ถนนมิตรภาพ) กับทางหลวงแผ่นดินหมายเลข๒๓ (ตอนเลี่ยงเมือง) ไปทางทิศใต้เป็นระยะ๒,๖๐๐ เมตร ไปบรรจบกับศูนย์กลางทางรถไฟสายตะวันออกเฉียงเหนือทิศตะวันตกเป็นเส้นตั้งฉากกับศูนย์กลางทางหลวงแผ่นดินหมายเลข ๒ (ถนนมิตรภาพ) ตรงจุดที่ห่างจากจุดบรรจบของศูนย์กลางทางหลวงแผ่นดินหมายเลข๒ (ถนนมิตรภาพ) กับทางหลวงแผ่นดินหมายเลข๒๓ (ตอนเลี่ยงเมือง) ไปทางทิศใต้เป็นระยะ๒,๖๐๐ เมตร ไปบรรจบแนวศูนย์กลางถนนสาธารณะไม่ปรากฏชื่อและเป็นเส้นตรงไปบรรจบกับแนวเส้นตั้งฉาก ระยะ ๕๐๐ เมตรกับศูนย์กลางทางหลวงแผ่นดินหมายเลข ๒๐๕๗ตรงจุดที่อยู่ห่างจากจุดบรรจบกับศูนย์กลางทางหลวงแผ่นดินหมายเลข ๒๐๕๗กับศูนย์กลางทางหลวงแผ่นดินหมายเลข ๒ (ถนนมิตรภาพ) ไปทางทิศตะวันตกเป็นระยะ๓,๓๐๐ เมตรจากจุดดังกล่าวเป็นเส้นตั้งฉากกับศูนย์กลางทางหลวงแผ่นดินหมายเลข ๒๐๕๗ไปทางทิศตะวันออกเฉียงเหนือ เป็นระยะ ๕๐๐ เมตรจากจุดนี้เป็นเส้นตรงไปบรรจบกับจุดเริ่มต้นที่กึ่งกลางห้วยจิกเว้นแต่พื้นที่บริเวณที่๒บริเวณที่ ๒ หมายความว่าพื้นที่บริเวณดังต่อไปนี้๒.๑ทิศเหนือ จดเส้นตั้งฉากกับศูนย์กลางถนนสาธารณะ ไปบ้านหนองผือที่บริเวณห่างจากถนนสาธารณะไปบ้านหนองผือบรรจบกับถนนบ้านเกิ้งไปทางทิศเหนือตามแนวถนนสาธารณะไปบ้านหนองผือระยะ๓๐๐ เมตร แล้วเป็นเส้นตรงไปทางทิศตะวันออกระยะ ๓๒๐ เมตร จนบรรจบกับเส้นขนานระยะ๓๐๐ เมตร กับศูนย์กลางถนนสาธารณะไม่ปรากฏชื่อ เส้นขนานระยะ ๓๐๐ เมตรกับศูนย์กลางถนนสาธารณะไม่ปรากฏชื่อแล้วเป็นเส้นตรงไปทางทิศตะวันออกเฉียงใต้เป็นระยะ ๔๕๐ เมตร จนบรรจบกับทางหลวงแผ่นดินหมายเลข ๒ (ถนนมิตรภาพ)ตรงจุดที่อยู่ห่างจากทางหลวงแผ่นดินหมายเลข ๒ (ถนนมิตรภาพ)บรรจบกับแนวเขตบริเวณที่ ๑ด้านเหนือไปทางทิศใต้ตามแนวทางหลวงแผ่นดินหมายเลข ๒ (ถนนมิตรภาพ)เป็นระยะ ๘๖๐ เมตรทิศตะวันออก จดทางหลวงแผ่นดินหมายเลข ๒ (ถนนมิตรภาพ) ฟากตะวันตกทิศใต้จดเส้นตรงจากหลักหมุดผังเมืองแนวถนนโครงการ รหัส ขก. ๔๐๐๑(พิกัด N ๑,๗๗๘,๓๐๓E ๒๕๖,๘๓๒) ไปทางทิศตะวันตกระยะประมาณ ๔๕๓ เมตร ถึงหลักหมุดผังเมืองแนวถนนโครงการ รหัส ขก. ๔๐๑๑(พิกัด N ๑,๗๗๘,๓๑๒E ๒๕๖,๓๗๙) ไปทางทิศตะวันตกตามถนนเดิม(ทางไปวัดโพธิ์กลาง) เป็นระยะประมาณ๒๘๕ เมตร ถึงหลักหมุดผังเมืองแนวถนนโครงการ รหัส ขก.๔๐๑๒ (พิกัด N ๑,๗๗๘,๒๖๙E ๒๕๖,๐๙๗) ไปทางทิศตะวันตกเฉียงใต้เป็นระยะประมาณ ๑๕๙ เมตร ผ่านจุดสิ้นสุดโค้งที่หลักหมุดผังเมืองแนวถนนโครงการ รหัสขก. ๔๐๑๔ (พิกัด N ๑,๗๗๘,๑๗๒E ๒๕๕,๙๗๙) ไปทางทิศตะวันตกเฉียงใต้เป็นระยะประมาณ ๒๔๓ เมตร ผ่านจุดเริ่มต้นโค้งที่หลักหมุดผังเมืองแนวถนนโครงการรหัส ขก. ๔๐๑๕ (พิกัด N ๑,๗๗๗,๙๔๓E ๒๕๕,๘๙๖) ไปทางทิศตะวันตกเฉียงใต้เป็นระยะประมาณ ๑๙๑ เมตร ผ่านจุดสิ้นสุดโค้งที่หลักหมุดผังเมืองแนวถนนโครงการ รหัสขก. ๔๐๑๗ (พิกัด N ๑,๗๗๗,๗๕๙E ๒๕๕,๘๔๓) ไปทางทิศตะวันตกเฉียงใต้จดเส้นขนานระยะ ๕๐ เมตร กับริมห้วยจิกฝั่งเหนือทิศตะวันตก จดเส้นขนานระยะ ๕๐ เมตรกับริมห้วยจิก ฝั่งเหนือ และฝั่งตะวันออกและวัดโพธิ์กลาง (บ้านเกิ้ง)๒.๒ทิศเหนือ จดเส้นตรงซึ่งทางหลวงแผ่นดินหมายเลข ๒๒๒๘ (ถนนเจนจบทิศ)บรรจบกับแนวเขตบริเวณที่ ๑ ด้านเหนือไปทางทิศตะวันตกเฉียงใต้ตามแนวทางหลวงแผ่นดินหมายเลข ๒๒๒๘ (ถนนเจนจบทิศ) เป็นระยะ๑,๑๓๐ เมตร ไปทางทิศตะวันออกเฉียงใต้จนบรรจบกับถนนสาธารณะไม่ปรากฏชื่อที่บริเวณถนนสาธารณะไม่ปรากฏชื่อบรรจบกับถนนสาธารณะไม่ปรากฏชื่อทิศตะวันออก จดถนนสาธารณะไม่ปรากฏชื่อฟากตะวันตก และซอยยิ่งยง ฟากตะวันตกทิศใต้ จดเส้นตรงจากซอยยิ่งยงบริเวณที่ห่างจากซอยอุตรนคร บรรจบกับถนนเจ้าเงาะไปทางทิศตะวันออกเฉียงเหนือทิศตะวันออกเฉียงใต้ และทิศตะวันออกเฉียงเหนือตามแนวซอยอุตรนครและซอยยิ่งยงเป็นระยะประมาณ ๑,๓๘๐ เมตร ไปทางทิศตะวันตกเฉียงเหนือจนบรรจบกับถนนประปาซอย ๒ และถนนประปาซอย ๒ ฟากเหนือทิศตะวันตกจดทางหลวงแผ่นดินหมายเลข ๒๒๒๘ (ถนนเจนจบทิศ) ฟากตะวันออกสำนักงานเทศบาลเมืองบ้านไผ่ และโรงฆ่าสัตว์เทศบาลเมืองบ้านไผ่๒.๓ ทิศเหนือจดเส้นตรงจากถนนสาธารณะไม่ปรากฏชื่อ บรรจบกับแนวถนนสาธารณะไม่ปรากฏชื่อไปทางทิศตะวันออกเฉียงใต้ จนบรรจบกับโรงเรียนบ้านโสกตลิ่งทิศตะวันออก จดสำนักสงฆ์ศรีสุนทรารามและถนนบ้านโคกจาน ฟากตะวันตกทิศใต้จดทางหลวงแผ่นดินหมายเลข ๒๓ (ถนนแจ้งสนิท) ฟากเหนือทิศตะวันตกจดถนนชัยวารินทร์ ฟากตะวันออกวัดป่าชัยวารินทร์เส้นตรงไปยังทางทิศตะวันออกเฉียงเหนือเป็นระยะ ๓๔๐ เมตรจนบรรจบซอยยิ่งยง ตรงจุดที่ห่างจากซอยอุตร นครบรรจบกับถนนเจ้าเงาะไปทางทิศตะวันออกเฉียงเหนือ ทิศตะวันออกเฉียงใต้และทิศตะวันออกเฉียงเหนือตามแนวซอยอุตรนคร และซอยยิ่งยง ๑,๓๘๐เมตร ศูนย์กลางซอยยิ่งยง และถนนสาธารณะไม่ปรากฏชื่อ ฟากตะวันออก๒.๔ทิศเหนือ จดทางหลวงแผ่นดินหมายเลข ๒๐๕๗ ฟากใต้ทิศตะวันออก จดทางหลวงแผ่นดินหมายเลข ๒ (ถนนมิตรภาพ) ฟากตะวันตกทิศใต้จดเส้นตั้งฉากจากจุดที่อยู่ห่างจากทางหลวงแผ่นดินหมายเลข ๒ (ถนนมิตรภาพ)บรรจบกับทางหลวงแผ่นดินหมายเลข ๒๓ (ตอนเลี่ยงเมือง)ไปทางทิศเหนือตามทางหลวงแผ่นดินหมายเลข ๒ (ถนนมิตรภาพ)เป็นระยะ ๓๐๐ เมตร ไปทางทิศตะวันตกจนบรรจบกับเส้นขนานระยะ ๓๐๐ เมตรกับศูนย์กลางทางหลวงแผ่นดินหมายเลข ๒ (ถนนมิตรภาพ)ทิศตะวันตกจดเส้นขนานระยะ ๓๐๐ เมตร กับศูนย์กลางทางหลวงแผ่นดินหมายเลข ๒ (ถนนมิตรภาพ)และเส้นโค้งรัศมี ๗๔๗ เมตร ซึ่งมีจุดศูนย์กลางที่หลักเขตเทศบาลที่ ๑๒จดเส้นตั้งฉากกับทางหลวงแผ่นดินหมายเลข ๒๐๕๗ ฟากใต้ เป็นระยะ ๒๐๐ เมตรที่จุดซึ่งห่างจากจุดบรรจบของศูนย์กลางทางหลวงแผ่นดินหมายเลข ๒ (ถนนมิตรภาพ)กับศูนย์กลางทางหลวงแผ่นดินหมายเลข ๒๐๕๗ เป็นระยะ ๘๗๐ เมตร๒.๕ทิศเหนือ จดทางหลวงแผ่นดินหมายเลข ๒๓ (ถนนแจ้งสนิท) ฟากใต้ทิศใต้ จดเส้นขนานระยะ ๓๐๐ เมตรกับศูนย์กลางทางหลวงแผ่นดินหมายเลข ๒๓ (ตอนเลี่ยงเมือง) และโรงเรียนประเสริฐแก้วอุทิศทิศตะวันตกจดถนนสมหวังสังวาลย์ ฟากตะวันออก ถนนสมหวังสังวาลย์ ซอย ๑ ฟากตะวันออกวัดนันทพิมพาราม และซอยนันทพิมพาราม ฟากตะวันออก๒.๖ ทิศเหนือจดเส้นตรงจากบริเวณห่างจากถนนสุขาภิบาล ๒บรรจบกับถนนจันทร์ประสิทธิ์ไปทางทิศตะวันตกเฉียงใต้ตามแนวถนนสุขาภิบาล ๒ เป็นระยะ๓๖๐ เมตร ไปทางทิศตะวันออก เป็นระยะ ๙๕๐ เมตร จนบรรจบกับซอยศาลเจ้าเลียบซอยศาลเจ้า ฟากใต้บรรจบถนนสมหวังสังวาลย์ทิศตะวันออก จดถนนสมหวังสังวาลย์ฟากตะวันตกทิศใต้ จดเส้นขนานระยะ๓๐๐ เมตร กับศูนย์กลางทางหลวงแผ่นดินหมายเลข ๒๓ (ตอนเลี่ยงเมือง)ทิศตะวันตกจดถนนสุขาภิบาล ๒ ฟากตะวันออกทั้งนี้ ไม่รวมถึงสถานที่ราชการสถาบันการศึกษา ศาสนสถาน และบริเวณเส้นขนานระยะ ๕๐ เมตร กับริมห้วยจิก ฝั่งตะวันออกและฝั่งตะวันตก จนบรรจบกับที่จุด ซึ่งห้วยยางบรรจบกับห้วยน้อยทั้งนี้ตามแผนที่ท้ายกฎกระทรวงนี้ข้อ ๒ ให้กำหนดพื้นที่บางส่วนในท้องที่ตำบลบ้านไผ่ตำบลในเมือง ตำบลหัวหนอง ตำบลหินตั้ง ตำบลหนองน้ำใส ตำบลบ้านลาน และตำบลโนนแดงอำเภอบ้านไผ่ จังหวัดขอนแก่น ภายในบริเวณแนวเขตตามแผนที่ท้ายกฎกระทรวงนี้เป็นบริเวณห้ามก่อสร้างอาคารชนิดและประเภทดังต่อไปนี้(๑) ภายในบริเวณที่๑ห้ามบุคคลใดก่อสร้างอาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่๓๐๐ ตารางเมตรขึ้นไป(๒) ภายในบริเวณที่๒ ห้ามบุคคลใดก่อสร้างอาคารดังต่อไปนี้(ก) อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังเกิน๑,๐๐๐ ตารางเมตร(ข) อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลัตั้งแต่๓๐๐ ตารางเมตร แต่ไม่เกิน ๑,๐๐๐ ตารางเมตรเว้นแต่อาคารพาณิชยกรรมประเภทค้าปลีกค้าส่งนั้นเป็นไปตามข้อกำหนดดังต่อไปนี้๑. ที่ดินแปลงที่ตั้งอาคารจะต้องอยู่ติดถนนสาธารณะที่มีช่องทางจราจรไม่น้อยกว่า๔ ช่องทาง หรือมีขนาดเขตทางไม่น้อยกว่า ๒๐ เมตรและจะต้องบรรจบกับถนนสาธารณะที่มีขนาดเขตทางที่เท่ากันหรือมากกว่า๒. แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่๑๔ เมตรขึ้นไป ไม่น้อยกว่า ๑๐๐ เมตร๓. มีที่ว่างไม่น้อยกว่า๗๐ ใน ๑๐๐ ส่วนของพื้นที่ดินที่ใช้เป็นที่ตั้งอาคาร๔. มีค่าสูงสุดของอัตราส่วนพื้นที่อาคารรวมกันทุกชั้นของอาคารทุกหลังต่อพื้นที่ที่ใช้เป็นที่ตั้งอาคารไม่เกิน๑.๕ ต่อ ๑๕. มีอัตราส่วนของพื้นที่ว่างที่จัดให้เป็นสวนหรือบริเวณปลูกต้นไม้หรือการนันทนาการต่อพื้นที่ของแปลงที่ดินที่ใช้เป็นที่ตั้งอาคาร ไม่น้อยกว่าร้อยละ๒๐๖. มีที่ว่างด้านหน้าของอาคารห่างจากเขตทางของถนนสาธารณะไม่น้อยกว่า ๕๐ เมตรโดยวัดระยะจากขอบนอกสุดของอาคารถึงริมเขตทางด้านที่ติดกับแปลงที่ดินที่ใช้เป็นที่ตั้งอาคาร๗. มีที่ว่างด้านข้างและด้านหลังของอาคารห่างจากเขตที่ดินของผู้อื่นหรือเขตทางของถนนสาธารณะไม่น้อยกว่า ๑๕ เมตรโดยวัดระยะจากขอบนอกสุดของอาคารถึงเขตที่ดินของผู้อื่นหรือริมเขตทางด้านที่ติดกับแปลงที่ดินที่ใช้เป็นที่ตั้งอาคาร๘. อาคารที่มีความสูงเกิน๑๐ เมตรต้องมีระยะห่างจากแนวเขตที่ดินซึ่งเป็นที่ตั้งอาคารศูนย์ราชการหลักของจังหวัดหรืออำเภอศาสนสถาน โบราณสถาน หรือสถานศึกษาไม่น้อยกว่า ๕๐๐ เมตรโดยวัดระยะจากขอบนอกสุดของอาคารที่ขออนุญาตถึงแนวเขตที่ดินของสถานที่ดังกล่าว๙. มีที่จอดรถยนต์ไม่น้อยกว่า๑ คัน ต่อพื้นที่อาคาร ๔๐ ตารางเมตรเศษของ ๔๐ ตารางเมตร ให้คิดเป็น ๔๐ ตารางเมตร๑๐. ที่พักมูลฝอยต้องมีระยะห่างจากเขตที่ดินของผู้อื่นหรือถนนสาธารณะไม่น้อยกว่า ๑๐ เมตรและต้องมีระยะห่างจากสถานที่ประกอบอาหาร และสถานที่เก็บอาหารไม่น้อยกว่า ๔ เมตรแต่ถ้าที่พักมูลฝอยมีขนาดความจุเกิน ๓ ลูกบาศก์เมตรต้องมีระยะห่างจากสถานที่ดังกล่าว ไม่น้อยกว่า ๑๐ เมตรและสามารถขนย้ายมูลฝอยได้สะดวกข้อ ๓ ภายในบริเวณพื้นที่ที่กำหนดตามข้อ ๒ห้ามบุคคลใดดัดแปลง หรือเปลี่ยนการใช้อาคารใดๆ ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ ๔ อาคารที่มีอยู่แล้วในบริเวณพื้นที่ที่กำหนดตามข้อ๒ ก่อนหรือในวันที่กฎกระทรวงนี้ใช้บังคับให้ได้รับยกเว้นไม่ต้องปฏิบัติตามกฎกระทรวงนี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ ๕ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่กฎกระทรวงนี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จให้ได้รับการยกเว้นไม่ต้องปฏิบัติตามกฎกระทรวงนี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อกฎกระทรวงนี้ไม่ได้ให้ไว้ ณ วันที่ ๑ กันยายน พ.ศ.๒๕๔๗โภคิน พลกุลรัฐมนตรีว่าการกระทรวงมหาดไทยแผนที่ท้ายกฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลบ้านไผ่ตำบลในเมือง ตำบลหัวหนอง ตำบลหินตั้ง ตำบลหนองน้ำใส ตำบลบ้านลานและตำบลโนนแดงอำเภอบ้านไผ่ จังหวัดขอนแก่นพ.ศ.๒๕๔๗ [ดูข้อมูลจากภาพกฎหมาย].หมายเหตุ :- เหตุผลในการประกาศใช้กฎกระทรวงฉบับนี้คือ เนื่องจากได้มีประกาศกระทรวงมหาดไทย เรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภท ในพื้นที่บางส่วนในท้องที่ตำบลบ้านไผ่ตำบลในเมือง ตำบลหัวหนอง ตำบลหินตั้ง ตำบลหนองน้ำใส ตำบลบ้านลาน และตำบลโนนแดงอำเภอบ้านไผ่ จังหวัดขอนแก่น ลงวันที่ ๒ กันยายน ๒๕๔๖ซึ่งมีผลใช้บังคับตั้งแต่วันที่ ๕ กันยายน ๒๕๔๖ เป็นต้นมา แต่มาตรา ๑๓ วรรคสองแห่งพระราชบัญญัติควบคุมอาคาร พ.ศ. ๒๕๒๒บัญญัติว่า ถ้าไม่มีการออกกฎกระทรวงหรือข้อบัญญัติท้องถิ่นภายในหนึ่งปีนับแต่วันที่ประกาศนั้นมีผลใช้บังคับให้ประกาศดังกล่าวเป็นอันยกเลิก และโดยที่สมควรห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในบริเวณดังกล่าวต่อไปเพื่อประโยชน์ในด้านการรักษาคุณภาพสิ่งแวดล้อม การผังเมืองและการอำนวยความสะดวกแก่การจราจรจึงจำเป็นต้องออกกฎกระทรวงนี้สุภาพร/พิมพ์๑๐ กุมภาพันธ์ ๒๕๔๘ศุภสรณ์/ธัญกมล/ตรวจ๒๒ เมษายน ๒๕๔๘A+B[๑] รก.๒๕๔๗/พ๕๑ก/๔๔/๓ กันยายน ๒๕๔๗